Návrh

na zrušenie úlohy B. 1/3.3.2. uznesenia vlády SR č. 692 zo dňa 14. septembra 2005 pre ministra školstva SR

Uznesenie vlády SR č. 692 zo dňa 14. septembra 2005 k správe o realizácii Národného programu rozvoja životných podmienok občanov so zdravotným postihnutím vo všetkých oblastiach života za rok 2004 vrátane opatrení na rok 2005 a ďalšie obdobie

Úloha B. 1/3.3.2.

Finančne podporovať činnosť Rehabilitačného strediska zrakovo postihnutých v Levoči a Inštitút pre pracovnú rehabilitáciu občanov so zmenenou pracovnou schopnosťou v Bratislave a vytvoriť predpoklady pre podporu neštátnych poskytovateľov služieb pracovnej rehabilitácie prostredníctvom výziev na dopytovo orientované projekty v rámci opatrenia č. 1.2. sektorového operačného programu Ľudské zdroje

Termín: 31. 12. 2005 a trvale

Zdôvodnenie návrhu na zrušenie úlohy:

	Úloha sa priamo netýka Ministerstva školstva SR. Rehabilitačné stredisko zrakovo postihnutých v Levoči a Inštitút pre pracovnú rehabilitáciu občanov so zmenenou pracovnou schopnosťou v Bratislave sú rozpočtové organizácie v zriaďovateľskej pôsobnosti Ministerstva práce, sociálnych vecí a rodiny SR a majú na zabezpečenie svojej činnosti vzájomne uzatvorené kontrakty so zriaďovateľom.

Rozpočtová organizácia zostavuje svoj rozpočet príjmov a výdavkov, pritom sa riadi záväznými ukazovateľmi štátneho rozpočtu určenými zákonom o štátnom rozpočte na príslušný rozpočtový rok a zriaďovateľom. 
	
Ministerstvo školstva SR nepodporuje činnosť predmetných subjektov ani v zmysle výnosu o poskytovaní dotácií, keďže proces poskytovania dotácií v pôsobnosti Ministerstva školstva SR, upravený výnosom Ministerstva školstva SR republiky z 29. marca 2004 č. CD 2004-4824/9567-1:sekr. o poskytovaní dotácií v pôsobnosti Ministerstva školstva SR, výnosom Ministerstva školstva SR z 30. novembra 2004 č. CD 2004-4824/28588-12:sekr., ktorým sa pôvodný výnos dopĺňa a smernicou č. 13/2004-I z 25. mája 2004 o poskytovaní dotácií v pôsobnosti Ministerstva školstva SR umožňuje poskytovať dotácie len subjektom a na účely uvedené podľa uvedených predpisov. 

Vzhľadom na vyššie uvedené skutočnosti úloha v bode B. 1/3.3.2. uznesenia vlády SR č. 692 zo dňa 14. septembra 2005 uložená ministrovi školstva SR je neplniteľná.